Oblasć Archangelsk

Oblasć Archangelsk (rusce Архангельская область/Archangelskaja oblast) je oblasć w sewjernym dźělu europskeje Ruskeje. Leži zwjetša we Wuchodoeuropskej runinje při Sewjernej Dwinje a pobrjohach Běłeho morja a wobjimuje tež kupy Noweje Zemlje a Franca Józefoweho kraja w Sewjernym polarnym oceanje kaž tež Awtonomny wokrjes Nencow. Jeje zarjadniske sydło a najwjetše město je Archangelsk (348.000 wobydlerjow). Druhe wulke města su Sewjerodwinsk (192.000), Kotlas (60.000) a Nowodwinsk (40.000). W lěće 2010 měješe Oblasć Archangelsk 1.227.626 wobydlerjow. Z nich běchu 94,2 % Rusojo. Nadregionalnje znaty su klóštry na kupje Solowecki w Běłym morju, kiž słušeja k swětowemu kulturnemu herbstwu. Žórła Wotkaz